दोहा कतार आगामी बर्ष युएईमा हुने एएफसी एसिया कप २०१९ को छनौट चरणको अन्तिम प्रतिष्ठाको खेलमा नेपालले हार बेहोरेको छ । समूह ‘एफ’ मा रहेको नेपाल भने यसअघि नै समूह चरणबाट बाहिरिइसकेको थियो भने काठमाडौँमा भएको पहिलो यमनविरुद्धको खेलमा नेपालले गोलरहित बराबरी खेलेको थियो । कतारको दोहा स्थित सुहेम विन हमाद रंगशाला (कतार स्पोर्ट्स क्लब) मा मंगलबार सॉझ भएको यमनविरुद्धको दोस्रो फुटबल खेलमा नेपालको विजय लक्ष्यलाई यमनले १ का बिरुद्द २ गोलले रोकेको हो ।
